આ ફોટો અમે વસુધારા ફોલ્સ જતાં પાડ્યો હતો. અમે ઘણું બધુ ટ્રેક કરી લીધું હતું. હવે થોડુંક જ બાકી હતું. રસ્તામાં ઘણા લોકો આવતા-જતા મળે. અમુક લોકો અમારી જેમ થોડું-થોડું બેસીને ટ્રેક કરતા. અમને રસ્તામાં ત્રણ બહેનો મળ્યાં. તે અમારી જેમ જ થાકી ગયા હતાં. અને હવે આગળ ચાલવા તૈયાર ન હતા. એ વખતે ત્યાંના અમુક સ્થાનિક લોકો પણ આવ્યા અને સૌને તેમણે પ્રોત્સાહન આપ્યું કે હવે થોડું જ બાકી છે. આ ત્રણ બહેનો પણ પ્રોત્સાહિત થઈ ગઈ. તેઓ એટલા ઝડપથી આગળ વધી ગયા કે અમે હજી બેઠા હતા ને એટલામા તો તેઓ જઈને પાછા આવતા દેખાયા.